 Aniga oo idinka mahadcelinaya waqtigii dheeraa ee aynu soo wada shaqeynay iyo waayihii dheeraa ee mida bada badan lahaa ee aynu soo wada marnay, Mudanayaal Waxaan maanta Gole weynaha sharafta badan isugu yeedhay in aan idinla wadaago goaan muhim u ah taariikhda golahan iyo taariikhda Jamhuuriyadda Somaliland-ba, kaas oo ah in aan isu diyaarinayo in aan baneeyo xilka Gudoomiyaha Golaha Wakiilada ee aad ii doorateen idinku, iguna maamuusteen, kaas oo waqti dheerna aan idinku matalayey, isla markaana codkiina iyo kalsoonidiinaba aad igu siiseen in aan idinku hogaamiyo mudadaas. 